07.7.2011 г.

ПРОЕКТ

ЗАКОН 
за изменение и допълнение на Закона за народните читалища
(Обн., ДВ, бр. 89 от 1996 г., изм., бр. 95 от 1997 г., бр. 90 от 1999 г., бр. 28 и бр. 94 от 2005 г., бр. 108 от 2006 г., бр. 42 и бр. 74 от 2009 г.,бр. 47 и бр. 97 от 2010 г.)

 § 1. В чл. 3 се правят следните изменения и допълнения:
   1. В ал. 1, т. 2 се изменя така:
„2. опазване и закрила на нематериалното културно наследство”.
  2. Алинея 2 се изменя така:

  „(2) За постигане на целите по ал. 1, читалищата извършват основни дейности, свързани с:

    1. опазване и закрила на нематериалното културно наследство, включително развиване и подпомагане на любителското художествено изкуство;

    2.  уреждане и поддържане на читалищни библиотеки; 
    3. създаване на електронни информационни мрежи, предоставяне на компютърни и интернет услуги; 

 4. създаване и съхраняване на обществени колекции с културни ценности, включително и библиотечни колекции съгласно Закона за културното наследство и Закона за обществените библиотеки; 

 5. осъществяване на разпространение и/или показ на филми, създаване и поддържане на фото-, фоно-, филмо- и видеотеки; 

 6. организиране на школи,  курсове и други образователни форми; 

 7. организиране на фестивали, събори, концерти, изложби и други културни прояви; 

 8. събиране и разпространяване на знания за родния край.”
§ 2. В чл.  4, ал. 1  след думата „инициативи” се поставя точка и се създава изречение второ:
 „Учредяването и функционирането на читалищните сдружения става по реда на Закона за юридическите лица с нестопанска цел.”
§ 3. Член  4а се отменя. 
§ 4. Член  4б се отменя.
§ 5.  В чл. 5 се правят следните изменения и допълнения:

1. В ал. 1 след думите „Министерството на финансите” се добавя „Национално сдружение на общините в България”, а думите „чл.  4б” се заменят с „чл. 6”.

    2.   В ал. 2 думите „утвърден от” се заменят с ”издаден от”.
§ 6. Член 6 се изменя така:
„Чл. 6. (1) Министърът на културата осъществява държавната политика за развитието на читалищното дело като:

1. определя националните приоритети за развитие на читалищното дело; 
2. предоставя методическа помощ на читалищата;

3. създава публичен регистър с база данни за читалищата;

4. предлага натуралните и стойностните показатели и стандарти за издръжка на читалищата, въз основа на информацията постъпила по реда на ал. 3, т. 2 ;

5. изготвя предложения за годишната субсидия по чл. 22, ал.1 въз основа на информацията постъпила по реда на ал. 3, т. 2 ; 

6. анализира състоянието и дейността на читалищата.

(2) Въз основа на анализи за състоянието на дейността на читалищата предоставени от областните управители, министърът на културата изготвя годишен доклад за развитието на читалищното дело. 
(3) Областният управител провежда държавната политика в областта на читалищното дело, като:

1. разработва годишна програма за развитието на читалищата като част от областния план за регионално развитие на основата на националните приоритети за развитие на читалищното дело, както и на основата на приети общински програми за местните и регионалните нужди.

2. обобщава информацията за дейността на читалищата, постъпила по реда на ал. 4, т. 2 и я предоставя на министъра на културата.
(4) Кметовете на общини:

1. изготвят годишна общинска програма за развитие на читалищното дело по предложение на читалищата и с участието на кметовете на населените места, на територията на която са регистрирани читалищата;

2. изготвят годишни доклади за дейността на читалищата на съответната община и ги предоставят на областните управители;

3. предоставят субсидиите, определени по реда на чл. 22, ал. 2; 

4. съгласуват предложенията за целеви средства по чл. 22, ал. 4;
5. създават комисия за читалищно дело, като съвещателен орган към общината, с участието на представител на общината, на областната администрация и на всяко читалище на територията на съответната община.
(5) Комисията за читалищно дело:
1.  разпределя предвидените по държавния бюджет средства за читалищна дейност по читалища;
2. прави предложения за изготвянето и изпълнението на годишната общинската програма за развитие на читалищното дело;
3. изготвя годишен доклад за дейността на читалищата на територията на общината;”

§ 7.  В наименованието на Глава втора думите „читалищни сдружения и на Съюза на народните читалища” се заличават.
§ 8. В чл. 8, ал. 2, т. 5 след думата „правомощия” се добавя „мандат”.

§ 9. В чл.  9,  ал.  8 се изменя така:

„(8) Народните читалища кандидатстват за държавна и/или общинска субсидия, ако са изпълнили стандартите за дейност, определени с наредба на министъра на културата и след изтичането на едногодишен срок от вписването им  в регистъра по чл. 10”. 

§ 10. Член  9а се отменя.
§ 11. Член 9б се отменя.
§ 12. Член 10 се изменя така:

„Чл. 10. (1) Към министъра на културата се води публичен регистър на народните читалища. Редът за воденето на регистъра се урежда с наредба на министъра на културата.
(2) За вписване в регистъра се подава заявление, към което се прилагат:
1. препис от съдебните решения по регистрацията на читалището;

2. препис от съдебните решения по регистрацията на клон ;

3. устав;

4. извадка от книгата за регистрация на членовете на читалището по чл. 17а, ал.1, т. 2.
5. промени в обстоятелствата по т. 1 – 4.
(3) В 7-дневен срок от вписването в съдебния регистър или при промяна на вписаните обстоятелства, читалището подава заявление за вписване в регистъра по ал. 1. 
(4) Министърът на културата или оправомощено от него длъжностно лице издава удостоверение за вписване в регистъра на народните читалища.
(5)  Процедурата по вписване в регистъра е освободена от заплащане на държавни такси”.

§ 13. Създава се чл. 10а:

„Чл. 10а. (1) Вписване в регистъра на народните читалища се заличава от министъра на културата или оправомощено от него лице, когато: 
1. системно не представя в определените срокове информацията по отношение подлежащите на вписване обстоятелства;

2. две поредни години не представи в срок информация за дейността по смисъла на чл. 3, ал. 2.; 

3. извършва дейност в нарушение на чл. 3, ал. 4;

(2) В случаите по ал. 1, т. 1 и 2 преди заличаване на вписването се изпраща писмено уведомление,  с което се определя допълнителен срок за представяне на информацията, след изтичането на който, ако информацията не бъде представена, вписването се заличава.

(3) Повторно заявление за вписване може да бъде подадено не по-рано от изтичането на една година след отпадане на основанията за заличаване.”
§ 14. Създава се чл. 10б:
„Чл.10б. Читалищата са длъжни да представят до 31 март на текущата година информация за дейността си за предходната година пред комисията по читалищно дело, която съдържа:  

1. осъществените дейности по чл. 3, ал. 2, изразходваните за тях средства и постигнатите резултати;

 2. годишен финансов отчет за приходите и разходите, приет от общото събрание, включително отчет за изразходваните бюджетни средства.”

3. размера на безвъзмездно полученото имущество и приходите от другите дейности за набиране на средства.

§ 15. В чл. 11 се правят следните изменения и допълнения:

1. В ал. 1 думата „колективни” се заличава.
2. Алинея 3 се отменя.
   § 16. В чл. 14, ал. 1, т. 4 пред думата „изключва” се добавя „приема и”.

   § 17. В чл. 15 се правят следните изменения и допълнения:

1. В ал. 1, изречение първо след „настоятелството” се добавя „ или по искане на една трета от членовете на читалището с право на глас”.
2. Създава се ал.5:

„(5) Решенията на органите на читалището, които са взети в противоречие със закона, устава или предходно решение на общото събрание, могат да бъдат оспорвани пред общото събрание по искане на заинтересуваните членове на читалището или на негов орган, отправено в едномесечен срок от узнаването им, но не по-късно от една година от датата на вземане на решението”.
3. Алинеи 5, 6 и 7 стават съответно ал. 6, 7 и 8.

§ 18. В чл. 16 се правят следните изменения и допълнения:

1. В ал.1 думата „изпълнителен” се заменя с ”управителен”.

2.В ал. 2:

а) т. 5 се отменя;
б) създават се нови т. 6 и 7:

„6. организира дейността на читалището, включително взема решения по въпроси, свързани с управлението и разпореждането с имуществото на читалището, при спазване изискванията на закона и устава;

7. взема решения по всички въпроси, които по закон или съгласно устава не са правомощия на друг орган.”

3.Създава се ал. 4:

„(4) Членовете на настоятелството не могат да бъдат в трудовоправни отношения с читалището”.

§ 19. В  чл. 17, ал. 2 т. 6  думите ”въз основа  на решение на настоятелството” се заличават.

§ 20. Чл. 17а се изменя така:

„Чл.17а. (1) Секретарят на читалището:

1. осъществява административно – организационни дейности за изпълнение на решенията на настоятелството;

2. води книга за регистрация на членовете на читалището.”
§ 21. В чл. 18, ал. 2 се изменя така:

„(2) Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството и на председателя по права линия, съпрузи, братя, сестри и роднини по сватовство от първа степен, което се удостоверява чрез декларация, за верността на която се носи наказателна отговорност по чл. 313 от Наказателния кодекс.”
    § 22.  В чл. 19 думите „и секретаря” се заличават.

§ 23. Чл. 19а се отменя.

    § 24. В чл. 21 се правят следните изменения и допълнения:

    1. Точка  2 се изменя така:
„2. дейностите по чл. 3, ал. 2.  
    2. Точка 4 се изменя така:

„4. допълнителни стопански дейности по чл. 3, ал. 3.”
           § 25. В чл. 22  се правят следните изменения и допълнения:

1. Алинея 1 се изменя така:

„(1) Годишната субсидия за всяко читалище се определя при условия и по ред, определени с наредба на министъра на културата.
2. Създава се нова ал. 4:
„(4) Ежегодно в държавния бюджет се предвиждат целеви средства за подпомагане на дейността на народните читалища.”
  § 26. В чл. 23 се правят следните изменения и допълнения:

  1. В ал. 1 след думите „комисия с участието на представител на съответната община,” се заменят с комисията по читалищно дело по чл. 6, ал. 5.

  2. Алинея  2 се изменя така:

„(2) При недостиг на средства за ремонта и поддръжката на читалищна сграда – общинска собственост, средствата се осигуряват от общинския бюджет по решение на общинския съвет.
§ 27. В чл. 26, ал. 2 накрая се добавя „ по реда на чл.10б, пред комисията по читалищно дело”.
§ 28. В чл. 26а се правят следните изменения и допълнения:

1. В ал. 1  думите „предложения за своята дейност през следващата година” се заменят с „програма за читалищна дейност  за следващата календарна година”.
2. В ал. 2 думите „читалищната дейност” се заменят с „читалищното дело”.
3. Алинея 3 се отменя.
4. Алинея 4  се отменя.

5. Алинея 5 се изменя така:

„(5) Въз основа на информацията постъпила по реда на чл.10б се изготвя доклад от комисията по читалищно дело, който се представя на първото открито заседание на общинския съвет след 31 март.”
  § 29. В чл. 27, ал. 1 се създава нова т. 2:

 „т. 2.  при недопускане на нови членове по реда предвиден в устава” .
  § 30. Член 28 се отменя.

  § 31. Член 29 се отменя.

  § 32. В чл. 31 думите „и/или секретар” се заличават.

  § 33. В чл. 32 думите „или  представляващ читалищно сдружение”  и „или читалищните сдружения” се заличават.

§ 34. В чл. 33. се правят следните изменения и допълнения:

1. текстът на разпоредбата става ал.1.

2. Създава се ал. 2:

„(2) Председател и/или секретар на читалище, който не организира изпълнението на програмата за читалищна дейност по чл. 26а, се наказва с глоба в размер от 500 до 1000 лв.”

 § 34. Създава се чл. 33а:

  „Чл. 33а. За предоставяне на непълни или неверни данни, необходими за разпределяне на годишната субсидия на читалищата, председателят на читалището се наказва с глоба в размер от 500 до 1000лв. 
 § 35. В чл. 34, ал. 1, т. 2  след числото „31” съюзът „и” се заменя със запетая и накрая се добавя „и 33а”.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 36. (1) Заварените към датата на влизане в сила на този закон читалищни сдружения запазват правоспособността си на юридически лица с нестопанска цел и привеждат уставите си в съответствие със Закона за юридическите лица с нестопанска цел в срок до 31 декември 2012г. 
§ 37. Министърът на културата издава наредбите по § 9, 12 и 22  в  6 – месечен срок от влизането в сила на този закон.
§ 38. Този закон влиза в сила от деня на обнародването му в Държавен вестник.

